Pápež František sa na Slovensku zúčastní dvoch veľkých bohoslužieb, jednej byzantského obradu a jednej latinského obradu. V Prešove, stredisku gréckokatolíckej cirkvi na Slovensku, bude predsedať Božskej liturgii svätého Jána Zlatoústeho, najčastejšej formy gréckokatolíckej liturgie. Na sviatok Sedembolestnej Panny Máriepatrónky Slovenska v stredu 15. septembra 2021 sa pridá k pútnikom pri Šaštínskej bazilike. Nad pódiom v Šaštíne bude visieť kríž vyrobený z trámov moravskonovoveského kostola zničeného tornádom. Tretie masové podujatie, ktoré pápež absolvuje bude stretnutie s mládežou v Košiciach.